МАОУ “Лайтамакская средняя общеобразовательная школа”



**Г. Тукайның “Шүрәле” поэмасы буенча дәрес – практикум.**

**(уку һәм анализлау).**

( 5 нче сыйныфта әдәбияттан

 ачык дәрес конспекты )

Татар теле пэм эдэбияте укытучысы

Ишкулова Роза Амировна, 1 категория



Лайтамак – 2015

***Тема: Г.Тукайның “Шүрәле” поэмасы буенча дәрес –практикум***

***(уку һәм анализлау).***

***Максатлар:*** *1.     Г.Тукайның тормыш юлы турында белемнәрне ныгыту.*

*Г.Тукайның “Шүрәле” поэмасы белән танышу,аның эчтәлегенә төшенү, поэманы анализлау, сурәтләү чарасы буларак эпитет, чагыштыру турында төшенчә бирү.*

*2. Уку тизлеген, фикерләү дәрәҗәсен һәм бәйләнешле сөйләм телен үстерү.*

*3.Балаларда милли горурлык, кешелеклелек сыйфатлары тәрбияләү; табигатькә хөрмәт, мәрхәмәт, игъибарлылык тәрбияләү.*

***Җиһазлау:*** *Г.Тукай тормыш юлы буенча слайдлар, тактадагы язмалар, “Шүрәле” мультфильмыннан өзек, “Шүрәле” китабы, китап күргәзмәсе, Тукай портреты, группада пэм индивидуаль эш очен карточкалар.*

  **Дәрес барышы**

**1.Оештыру моменты. Уңай психологик халәт тудыру. (музыка)**

**Слайд №1**

**Укытучы:** Хәерле иртә, укучылар. Барыбыз өчен дә бүгенге иртә, чынлап та, хәерле булсын, шатлык – куанычлар гына алып килсен. Күңелләребездә иман нуры балкысын. Шундый яхшы теләкләр белән әдәбият дәресен башлыйбыз.

2.**Өй эшен тикшерү. (Алдагы дәрескә рефлексия).(Укучылар парлап эшлиләр)**

**Укытучы:** Алдагы дәрестә без Габдулла Тукайның “Исемдә калганнар “ әсәрен укып, шагыйрьнең авыр язмышын белеп тетрәнгән идек. Беребезне дә бу әсәр битараф калдырмады**.**

Әйдәгез,балалар Г. Тукайның балалык еллары үткән урыннарын искә төшерик.(карточкалар белән эш, схема төзү).

**Кушлавыч→Өчиле→Казан→Кырлай→Җаек**

**Шәрифә карчык→Зиннәтулла Бабай →Мөхәммәтвәли һәм Газизә гаиләсе→Сәгъди абзый, Зөхрә апа→Галиәсар җизнәсе,Газизә апасы**.

**Слайд № 2**.

**Укытучы:** Әйе, инде бу слайдтан эшләгән эшебезнең дөреслеген тикшереп китик.

**Укытучы:** Габдулла Тукай бик аз яши. Кыска гына гомер кичерсә дә шагыйрь бик күп халык күңелендә сакланырлык әдәби мирас калдыра. Бүген исә бөек шагыйребезнең тагы бер әсәре белән танышырбыз. Ә нинди әсәре икәнлеген белү өчен тест биремен үтәрбез. Тестта килеп чыккан хәрефләрне таблицага тудыра барыгыз.Әгәр дөрес эшләсәк, әсәрнең темасы килеп чыгар.

**Тест. (Слайд № 3.) (Тыныч кына музыка уйный)**

1. Г. Тукай кайсы авылда дөньяга килгән?

Ш) Кушлавыч;

Ә) Өчиле;

Р) Кырлай.

 2. Шагыйрь туган ел.

 Л) 1884;

 Ү) 1886;

 В) 1875.

 3. Тукай ничә яшендә ятим кала?

 А) 5

 Ә) 6

 Р) 3;

 4. Кырлайда кем гаиләсендә яши?

 Ә) Сәгъди;

 Б) Гариф;

 В) Мөхәмммәтвәли.

 5. “Һич сине куркытмасыннар шүрәле, җен һәм убыр” – бу юллар кайсы шигырьдән?

 А) “Эшкә өндәү”;

 Б) “Китап”;

 Л) “Сабыйга”.

 6. Зиннәтулла бабасы кайсы авылда яшәгән?

 П) Кырлай;

 Е) Өчиле;

 Ә) Казан.

**Слайд №4.**

|  |  |  |  |  |  |
| --- | --- | --- | --- | --- | --- |
|  |  |  |  |  |  |

**Укытучы:** Нинди сүз килеп чыкты. (**Шүрәле).**

Дәреснең темасын ачыклыйк.

**Слайд № 5. Шүрәле**

 **Укытучы:** Димәк, өйрәнелә торган әсәрнең исеме “Шүрәле” поэмасы. Бу әсәр Габдулла Тукайның халык әкиятенә нигезләнеп язылган поэма. Тукай дөньяда 27 яшькә кадәр генә яши , ләкин милләткә бик бай мирас калдыра.Татар әдәбиятының алтын фондына кергән “Шүрәле”, “Су анасы ”, “Кисекбаш” һәм башка әсәрләренә бүген дә композиторларга, художникларга, драматургларга, артистларга көч һәм илһам биреп тора. Күп шагыйрьләр, язучылар үзләренең әсәрләрен Г.Тукайга багышлый.

Сезнең игътибарыгызга мультфильм.

**Слайд № 6 -11.**

**Мультфильм**

**Укытучы:** Инде дәреснең максатын ачыклап китик.

Безнең алда нинди максатлар тора? (**Габдулла Тукайның “Шүрәле” поэмасы белән танышабыз, сәнгатьле итеп укырга өйрәнербез. Шүрәле нәрсә ул ?)**

**Укытучы:** Әйе, бу дәрестә Габдулла Тукайның “Шүрәле” әсәре белән танышырбыз, һәм аны анализларбыз.

 **Укытучы:** “Шүрәле” поэмасын укыганнан һәм мульфильмын караганнан соң, сездә нинди хисләр туды? **(Куркыныч тойгылары туды, Былтыр исемле егеткә карата горурлылык хисләре артты, аның батырлыгына сокландым)**

- Нинди күренешләр күз алдына килде? (**Урман, анда Егет белән шүрәле очрашалар)**

**Слайд №12.**

Поэмага анализ.

**Укытучы:** Укучылар, поэманы ничә өлешкә бүлеп була?

**- Ике.**

**Фикерләр аукционы уены уйныйбыз.**

**Укытучы:** Беренче бүлеккә нинди исем куярга мөмкин булыр иде?

**1. Кырлай авылы һәм урманы.**

**2. Былтыр дип аталган егет белән Шүрәле вакыйгасы**.

**Укытучы:** Рус әдәбиятыннан сез художественно-выразительное средства дигән төшенчә белән таныш. Алар нинди? (эпитет, сравнение) Татар әдәбиятендә дә сурәтлү чаралары бар. Шушы анаграммаларда нинди сүзләр яшеренгән? **(эпитет, сравнение).**

ПИ ТЕТ Э (эпитет)

ГЫШ ЧА РУ ТЫ (чагыштыру)

**Укытучы:** Без бүген эпитет һәм чагыштыру төшенчәләре белән танышабыз.

**Слайд № 17**.

**Укытучы:** Нәрсә ул эпитет? тактадан укыйлар. Китаптан эпитетларны табып укыйлар (56 бит).

**Слайд № 18.**

**Укытучы:** Шагыйрь табигатьне сүрәтләү өчен нинди сүз төркемнәрен кулланган?

**(табигатьне сүрәтләү өчен шагыйрь сыйфатлар кулланган).**

**Укытучы:** Күп очракта исем янында сыйфат килгән, шуңа күрә текст матуррак яңгырый.

**Укытучы:** Поэманың икенче өлешендә нинди геройлар бар? **(Шүрәле, Былтыр, Шүрәле дуслары)**

**Укытучы:** Шүрәле нәрсә ул? ( **Татар халык әкияте герое**,**урман хуҗасы, кешегә дә ошый, ләкин кеше тугел, җәнлек дисәк, җәнлек дә түгел).**

**Укытучы:** Сез ничек уйлыйсыз? Без аны тормышта очратабызмы**? (Юк,** **чөнки Шурәле образы татар әдәбиятында гына очрый.**

**Укытучы:** Тукай аның тышкы кыяфәтен   сурәтләү өчен чагыштырулар куллана.

**Слайд № 19.**

**Укытучы:**Нәрсә ул чагыштыру?

**Китаптан укыгыз. (57 бит)**

 -Борыны кәп-кәкре – бөгелгәндер тәмам **кармак кеби,**

Төз түгел куллар, аяклар да **ботак-тармак кеби.**

Яп-ялангач, нәп-нәзек, ләкин **кеше төсле үзе,**

**Урта бармак буйлыгы бар маңгаенда мөгезе.**

**Слайд № 20.**

**Укытучы:**Димәк, “Шүрәле” поэмасын язганда күренешне җанлырак итеп безгә җиткерү өчен ул башка әйбер белән чагыштыра.

**Слайд № 21.**

**Укытучы:** Поэманың төп геройлары Шүрәле һәм Былтыр исемле егет.

Шүрәле  үзе турында Былтырга нәрсәләр сөйли? (**Шул юлларны табып укыйк әле. (57-58 битләр)**

**Укытучы:**Былтыр Шүрәленең бармакларын кыскач нишли? (58-59 битләр)

- Ә сез нишләр идегез? **(Былтыр кебек кешене авыр хәлдә калдырырга ярыймый).**

**Укытучы:**Дөрес, укучылар, берәүне дә авыр хәлдә калдырырга ярамый. Аңа ярдәм итәргә, мәрхәмәтле, игелекле булырга кирәк.

**Группаларда эш. (Акыл штурмы)** Шүрәле белән Былтырга хас сыйфатларны аерып билгеләгез**.**

 **Слайд № 22.**

|  |  |
| --- | --- |
| **Былтыр** | **Шүрәле** |
| уңай сыйфаты | тискәре сыйфаты  | уңай сыйфаты | тискәре сыйфаты  |
| матур | төнлә йөри | берүзе урманны якларга чыккан | үтермәкче була |
| көчле | кызганмый | батыр | җүләр |
| эшчән | хайваннарны уята | ярдәмчел |  |
| тапкыр |  | ышанучан һ. б |  |

**Укытучы:**Димәк, укучылар, Шүрәлегә һәм Былтырга күп төрле сыйфатлар хас. Ул бик тә куркыныч, ямьсез, кот очарлык, кешеләрне кытыклап үтергәне дә булган. Шул ук вакытта ул тиз ышана, шат күңелле, уйнарга ярата. Ә Былтыр аны Урман сарыгы дип атый.

Ә Былтыр ул – утынчы, Кырлайда яшәүче татар егете. Ул акыллы, батыр йөрәкле, хәйләкәр, эшчән,тырыш, куркусыз, сабыр, тапкыр, зирәк )

Димәк, укучылар,шушы күркәм сыйфатларны үзебездә булдырсак, безгә бернинди кара көчләр дә куркыныч түгел икән...

-Балалар уйлап карагыз әле, борынгы бабаларыбыз ни өчен урманның хуҗасы бар дип ышаннганнар, урманга хуҗа ни өчен кирәк? (Урманны саклар өчен).

- Әйе, безнең борынгы бабаларыбыз табигать белән тыгыз бәйләнештә яшәгәннәр. Яшәү чыганагы булган суны, урманны алар кадерләгәннәр. Шүрәле атлы хуҗа булса, явыз адәмнәр урманга зыян сала алмас дип фаразлаганнар. Ә бүгенге көндә урманны кем саклый? (**Лесниклар**)

 **Рефлексия.**

* Бугенге дәрестә нишләдек?
* **Г.Тукайның әсәрен анализладык.**
* Нәрсә белән таныштык? **(Чагыштыру, эпитет белән таныштык).**

**Слайд №23. Синквейн төзү:**

**1 группа Шүрәле**
Батыр, ышанучан
Үтермәкче була, урманны саклый, кытыклый.

Бер үзе урманны якларга чыккан

**2 группа Былтыр**

Батыр, тапкыр

Эшли, төнлә йөри, уйлыУл курку белмәс эшчән егет.

**Слайд 24. Өй эшен билгеләү.**

**Класс белән:** беренче бүлекне яттан өйрәнергә.

Группада эш: 1 гр.-“Шүрәле” әсәренә карата иллюстрация ясарга,

2 гр.-Шурәле яки Былтыр (сайлап) образларына хас булган сыйфатларны кулланып сочинение-миниатюра язырга

 Класс белән. Шүрәлегә хат язу өчен киңәшләр язып килу

Г.Тукай үзенең халкын яратып, сөеп, кайгыртып яши. Халык та аны мәңге онытмас!Укучылар , сез дә туган телегезне, туган җирегезне кадерләгез, онытмагыз! Без өлкән классларда Г.Тукайның иҗатын тагын да тирәнрәк өйрәнербез.

**Белемнәрне бәяләү.**